Die Grootrietreier of Roerdomp, is 'n seldsame standvoël.
Lyk soos 'n onvolwasse Gewone Nagreier, maar is heelwat groter en bonkiger, duideliker gestreep en het 'n swart mus en geel of rooibruin oë. Sy vlerkspan is heelwat groter as die Gewone Nagreier s'n, 100–130 cm, en in vlug steek sy pote heeltemal by sy stert verby.
'n Uiters skugter alleenloper in tydelike vloedvlaktes, standhoudende moerasse en rivierlope in grasveld; skuil in rietplate en soortgelyke digte plantegroei. Op die grond hou hulle gewoonlik in riete op soek na amfibiese diere, en vis. As hy skrik, staan hy doodstil met sy snawel boontoe gerig en daarom word hy nie maklik raakgesien nie. Hy word ook nie maklik opgejaag nie. Hulle is gewoonlik die aktiefste gedurende sonsopkoms en -ondergang.
Kom voor in die Okavangodelta en die noordelike deel van Mosambiek, asook in Suid-Afrika op 'n paar geïsoleerde plekke in Noord-Wes Provinsie, Limpopo Provinsie en Mpumalanga. Hulle getalle is besig om te verminder in die gematigde streke van Europa en Asië. Hulle kom voor in die meer gematigde westelike- en suidelike streke maar migreer suidwaarts na vriesvrye gebiede in die winter.
Roep "skwark" as hy opvlieg; in die nesmaaktyd (somer) is sy lae dreunende geroep bedags en snags hoorbaar. Die geluid kan die beste vergelyk word met iemand wat op 'n hol boomstomp slaan. Om wyfies te lok, maak hy egter 'n hoë, skerp geluid.
Ander Afrikaanse name: Roerdomp
Ontsluit van "https://af.wikipedia.org/w/index.php?title=Grootrietreier&oldid=1477342"	Kategorieë: IUBN Rooilys veilige spesiesReiersVersteekte kategorie: Pages using ISBN magic links	Navigasie-keuseskerm
العربيةAsturianuБашҡортсаБеларускаяБългарскиभोजपुरीBrezhonegBosanskiCatalàCebuanoČeštinaKaszëbscziCymraegDanskDeutschΕλληνικάEnglishEsperantoEspañolEestiEuskaraفارسیSuomiFøroysktFrançaisNordfriiskFryskGalegoעבריתHrvatskiMagyarՀայերենInterlinguaItaliano日本語АдыгэбзэҚазақшаLatinaLietuviųLatviešuМакедонскиമലയാളംМонголКырык марыBahasa MelayuनेपालीNederlandsNorsk bokmålPolskiPiemontèisپنجابیPortuguêsRomânăРусскийРусиньскыйСаха тылаScotsSrpskohrvatski / српскохрватскиSlovenčinaSvenskaไทยTürkçeУдмуртУкраїнськаTiếng ViệtWinaray中文	Wysig skakels	Die bladsy is laas op 6 Augustus 2016 om 13:06 bygewerk.